**ŽUPAN**

KLASA: 031-10/17-01/02

URBROJ: 2140/01-02-17-3

Krapina, 1. prosinca 2017.

Na temelju članka 8. stavka 2. Pravilnika o provedbi postupaka jednostavne nabave robe, radova i usluga („Službeni glasnik Krapinsko-zagorske županije“, broj 24/17., dalje u tekstu: Pravilnik) i članka 32. stavak 1. alineje 5. Statuta Krapinsko-zagorske županije („Službeni glasnik Krapinsko-zagorske županije“, broj 13/01., 5/06., 14/09., 11/13. i 26/13.- pročišćeni tekst) Župan Krapinsko-zagorske županije dana 1. prosinca 2017. godine donosi

**ODLUKU**

**O POČETKU POSTUPKA JEDNOSTAVNE NABAVE**

**I.**

**Podaci o Naručitelju:**

- naziv, sjedište i adresa: Krapinsko-zagorska županija, Krapina, Magistratska 1

- OIB: 20042466298.

**II.**

**Naziv predmeta nabave:**

Predmet nabave je usluga čišćenja poslovnog prostora Krapinsko-zagorske županije za 2018. godinu.

**III.**

**Redni broj predmeta nabave u Planu nabave**: Redni broj 7.2. – Usluga čišćenja poslovnog prostora Krapinsko-zagorske županije za 2018. godinu.

**IV.**

**Procijenjena vrijednost nabave:** 102.800,00 kuna bez PDV-a.

**V.**

**Stručno povjerenstvo koje pokreće i provodi postupak jednostavne nabave:**

U Stručno povjerenstvo koje pokreće i provodi postupak jednostavne nabave imenuju se:

**1. Igor Cigula**, dipl. oecc., pročelnik Upravnog odjela za financije i proračun, zadužen za pripremu postupka jednostavne nabave i praćenje izvršenja ugovora o jednostavnoj nabavi.

**2. Ljiljana Horvat,** dipl. iur., v.d. pročelnika Upravnog odjela za javnu nabavu i EU fondove, zadužena za pripremu i provedbu postupka jednostavne nabave;

**3. Petra Vrančić Lež,** dipl. iur. pročelnica Upravnog odjela za opće i zajedničke poslove zadužena za izradu tehničkih specifikacija predmeta nabave;

**4. Nada Ovčarić**, stručni referent za kadrovske i opće poslove u Upravnom odjelu za opće i zajedničke poslove, zadužena za pripremu i provedbu postupka jednostavne nabave.

**VI.**

**Podatak o gospodarskim subjektima kojima će se uputiti poziv na dostavu ponude:**

Postupak jednostavne nabave provodi se sukladno odredbama članka 8. stavka 3. Pravilnika na način da će se poziv na dostavu ponuda zainteresiranim gospodarskim subjektima objaviti na web stranici Naručitelja.

**VII.**

Odgovorna osoba Naručitelja je župan Željko Kolar.

**Ž U P A N**

**Željko Kolar**

Dostaviti:

1. Članovima/icama Stručnog povjerenstva iz točke V. ove Odluke,
2. Za zbirku isprava,
3. Pismohrana.